На основу члана 119.став 1.тачка 1. Закона о основама система образовања и васпитања (''Сл.гласник РС'' бр. 88/17, 27/18-др,закон, 10/19, 6/20 и 129/21,92/2023) и члана 49. став 1. тачка 1. Статута школе, Школски одбор ССШ „Др Радивој Увалић“ Бачка Паланка дел.бр. 112/2024 од 11.04.2024. Школски одбор Школе, на 8. седници одржаној 19.04.2024. године, једногласно је донео

П Р А В И Л Н И К О ИСПИТИМА

У СРЕДЊОЈ СТРУЧНОЈ ШКОЛИ „ДР РАДИВОЈ УВАЛИЋ“ БАЧКА ПАЛАНКА

1. **ОСНОВНЕ ОДРЕДБЕ**

# Члан 1

Овим Правилником регулишу се: врсте испита који се полажу у Средњој стручној школи „Др Радивој Увалић“ у Бачкој Паланци (у даљем тексту: Школа), начин полагања испита, рокови за полагање испита, заштита права ученика и начин вођења документације у вези испита.

# Члан 2

У Школи се полажу:

* 1. разредни испити,
  2. поправни испити ,
  3. допунски испити ,
  4. матурски испити,
  5. испити за ванредне ученике
  6. испити по приговору на оцењивање, оцену и испит .

Испити се полажу по предметима и разредима.

# Члан 3

Сваком испиту претходи пријављивање за полагање подношењем пријаве у секретариајту школе. Уколико се испит не пријави, за тог ученика неће бити организована припремна настава.

Распоред пријављивања и полагања испита утврђује директор за сваки рок и објављује на огласној табли школе и на сајту Школе најмање дан пре дана одређеног за пријављивање, односно полагање испита.

Ученик у току једног дана може полагати један испит.

# Члан 4

Сматра се да није положио испит ученик који из неоправданих разлога не приступи испиту или одустане од испита у току или пре испита.

Уколико ученик одустане од испита у току испита у записник се уноси оцена недовољан (1).

Ако ученик достави оправдање о спречености да изађе на испит, пре дана одређеног за полагање испита и затражи одлагање испита, директор цени оправданост разлога и доноси одлуку о одлагању испита.

**Члан 5**

Испити се полажу усмено, писмено и усмено.

Испити се полажу пред испитном комисијом коју одређује директор школе. Комисију чине три члана од којих су најмање два стручна за предмет. Један од чланова комисије је председник.

Испитна комисија ради у пуном саставу, а оцену утврђује већином гласова својих чланова одмах након обављеног испита и саопштава је ученику.

Успех ученика на испиту оцењује се бројчаном оценом од 1 до 5, осим за предмете за које је Правилником о оцењивању ученика у средњем образовању и васпитању предвиђено описно оцењивање.

**Члан 6**

Испитна питања садрже градиво наставног програма одређеног предмета.

Испитна питања су исписана на испитном листићу који кандидат извлачи из већег броја листића. На једном листићу налазе се по три питања, а број испитних листића мора бити за 10% већи од броја кандидата.

**Члан 7**

На усменом испиту ученик има право да се припрема за одговоре 10 минута.

Ученик се за време испита не може служити литературом и другим средствима која му испитна комисија није изричито одобрила, нити може користити помоћ других лица.

**Члан 8**

Ученик који омета ток испита, понаша се недолично или се служи недозвољеним средствима у току испита, може бити удаљен са испита и оцењен недовољном оценом.

**Члан 9**

О току испита води се одговарајући записник предвиђен Правилником о евиденцији у средњој школи.

Један образац може се употребити за полагање испита из више предмета. Записник потписују сви чланови Комисије.

1. **РАЗРЕДНИ ИСПИТ**

**Члан 10**

Разредни испит полаже ученик који из оправданих разлога није присуствовао настави више од једне трећине предвиђеног броја часова, а оцењивањем се утврди да није остварио прописане циљеве, исходе и стандарде постигнућа у току савладавања школског програма.

Ученици полажу разредни испит и из предмета из кога није организована настава . Разредни испит полаже ученик у јунском и августовском испитном року.

**Члан 11**

За ученике који су упућени на полагање разредног испита због болести Школа организује припремни рад у трајању од најмање 10% годишњег броја часова наставе из предмета из кога се полаже тај испит.

Обим и распоред припремног рада утврђује Наставничко веће Школе.

**Члан 12**

Ученик је положио разредни испит ако из предмета који је полагао добије позитивну оцену. Ако ученик добије једну или две недовољне оцене на разредном испиту или не приступи полагању испита упућује се на поправни испит, под условом да са тим недовољним оценама нема више од две недовољне оцене.

Ученик који на разредном испиту добије више од две недовољне оцене није завршио разред. Разредни испити се организују пре полагања поправних испита.

**Члан 13**

Ученик завршног разреда који је положио разредни испит има право да у истом испитном року полаже матурски испит.

1. **ПОПРАВНИ ИСПИТ**

**Члан 14**

Поправни испит полаже ученик који на крају другог полугодишта или на разредном испиту има до две недовољне оцене .

Поправни испит полаже ученик у школи у којој стиче образовање и васпитање у августовском, а ученик завршног разреда у јунском и августовском испитном року.

**Члан 15**

Ученик завршног разреда који није положио разредни испит има право да у истом испитном року полаже поправни испит.

**Члан 16**

Сви ученици који полажу поправни испит, без обзира да ли тај испит полажу у јунском или августовском року, имају право на припремну наставу.

**Члан 17**

Изузетно, редован ученик који није положио поправни испит може да заврши започети разред у истој школи наредне школске године, у својству ванредног ученика поновним полагањем неположеног испита, уз обавезу плаћања накнаде стварних трошкова које утврди школа. Када заврши разред ванредан ученик има право да се у истој школској години упише у наредни разред, у истом својству.

**Члан 18**

Ученик завршног разреда који не положи поправни односно матурски испит завршава започето образовање у истој школи у својству ванредног ученика полагањем испита уз обавезу плаћања накнаде стварних трошкова које утврди школа.

1. **ДОПУНСКИ ИСПИТИ**

**Члан 19**

Допунске испите полаже ученик коме је одобрен прелазак у другу школу, односно други образовни профил ради завршавања започетог школавања у истом трајању из предмета који нису били утврђени школским програмом, односно наставним планом и програмом који је ученик започео да савлађује.

У решењу директора којим је одобрен прелазак ученика из друге школе одређују се предмети из којих је ученик дужан полагати допунске испите и рокови за полагање допунских испита. Допунски испите полаже и ученик који је делимично завршио одређену школу у иностранству па се нострификацијом условљава полагање одређених испита, израдом одређених радова или провером знања.

После положених испита ученику се издаје сведочанство које садржи све предмете и оцене који су признати и предмете из којих је ученик положио испите. У рубрици НАПОМЕНА наводи се да је сведочанство издато на основу члана Закона о средњем образовању и васпитању који се односи на полагање допунских испита.

1. **МАТУРСКИ И ЗАВРШНИ ИСПИТ**

**Члан 20**

У Школи се полаже матурски и завршни испит. Матурски испит ученик полаже у јунском, августовском и јануарском испитном року, у школи у којој је завршио разред.

**Члан 21**

Успех ученика на матурском испиту оцењује се бројчано, просечном оценом.

Ученик који је поправни испит полагао у јунском испитном року, полаже матурски испит у августовском испитном року.

**Члан 22**

Редован ученик који не положи матурски испит у августовском испитном року може тај испит да полаже, као ванредан ученик, у испитним роковима утврђеним општим актом школе.

Ако ученик при полагању матурског испита не положи један предмет полаже тај испит у следећем испитном року, a оцена се евидентира на истом записнику. Уколико не положи поправни матурски испит, ученик се упућује на полагање матурског испита у целини који се евидентира на новом обрасцу записника.

1. **ИСПИТИ ЗА ВАНРЕДНЕ УЧЕНИКЕ**

**Члан 23**

Ванредан ученик полаже испит из сваког предмета утврђеног наставним планом и програмом, осим предмета за физичко васпитање ако је старији од 20 година.

Владање ванредног ученика не оцењује се.

**Члан 24**

Ванредан ученик може полагати највише 4 испита у једном испитном року.

У изузетним случајевима ванредан ученик може пријавити и више од 4 испита у једном испитном року, уз сагласност директора.

**Члан 25**

Ванредан ученик који започне са полагањем испита у једној школи може наставити са полагањем испита истог разреда у другој школи, с тим да му се позитивне оцене добијене на испитима признају на основу уверења о положеним испитима.

**Члан 26**

Уколико ванредан ученик не изађе на испит у року у коме је пријавио, извршена уплата се не признаје за следећи испитни рок уколико ученик не донесе писмено оправдање да је био спречен. Уколико ученик не приступи испиту сматра се да исти није положио, а у записник се у поље за оцену уписује „није приступио испиту“.

**Члан 27**

Ванредан ученик полаже испите на начин предвиђен чланом 3 - 9 овог Правилника.

1. **ИСПИТИ ПО ПРИГОВОРУ НА ОЦЕЊИВАЊЕ, ОЦЕНУ И ИСПИТ**

**Члан 28**

Ученик његов родитељ, односно други законски заступник има право да поднесе:

1. приговор на оцену из обавезног предмета, изборног програма и активности и из владања у току школске године;
2. приговор на закључну оцену из предмета, изборног програма и активности и владања на крају првог и другог полугодишта;
3. приговор на испит.

Приговор на оцену из предмета, изборног програма и активности и из владања подноси се директору школе у року од три дана од саопштења оцене.

Приговор на закључну оцену из предмета изборног програма и активности и владања на крају првог и другог полугодишта подноси се директору школе у року од три дана од дана добијања ђачке књижице, односно сведочанства, осим за ученике завршних разреда у року од 24 сата.

Приговор на испит подноси се директору школе, у року од 24 сата од саопштавања оцене на испиту.

Директор школе, у сарадњи са стручним сарадницима и одељенским старешином, одлучује о приговору из става 1. тачка 1) овог члана у року од три дана уз претходно прибављену изјаву наставника, односно у року од 24 сата о приговору из става 1. тач. 2) и 3) овог члана, претходно прибављајући изјаву наставника.

Директор је дужан да предметном наставнику на чију оцену је уложен приговор, у року од три дана од доношења решења достави решење.

Ако оцени да је приговор основан и да оцена није јавно саопштена, образложена, односно да оцењивање није у складу са прописима, директор поништава оцену, појачава педагошко- инструктивни рад са наставником у установи и решењем образује комисију за проверу знања ученика, преглед и поновно оцењивање писменог или другог рада ученика. Комисија има три члана, од којих су два стручна за предмет, односно област предмета.

Уколико се утврди да закључна оцена није изведена у складу са прописима, директор поништава и враћа оцену одељењском већу на разматрање и закључивање.

Ако директор и након поновног разматрања и закључивања од стране одељењског већа прописаног ставом 8. овог члана,

утврди да закључна оцена из обавезног предмета, изборног програма и активности није изведена у складу са прописима или је

приговор из других разлога основан, решењем поништава закључну оцену и упућује ученика на полагање испита.

Наставник чија оцена је поништена упућује се и на стручно усавршавање за област оцењивања и комуникацијских вештина.

Уколико појачани педагошко-инструктивни рад у установи и стручно усавршавање наставника не дају позитиван резултат, директор

је у обавези да захтева стручно педагошки надзор над радом наставника од стране просветног саветника.

Директор школе, у сарадњи са стручним сарадницима, решењем одлучује о приговору из става 1. тачка 1) овог члана - на оцену

из владања у току школске године, у року од три дана, уз претходно прибављену изјаву одељењског старешине.

Ако директор у сарадњи са стручним сарадницима оцени да је приговор на закључну оцену из владања основан и да оцењивање

није изведено у складу са прописима, враћа оцену одељенском већу на разматрање и поновно одлучивање.

Ако утврди да је оцена на испиту изведена противно прописима, поништава испит и упућује ученика на поновно полагање испита.

Испит се организује у року од три дана од дана подношења приговора.

Уколико школа нема потребан број стручних лица да образује комисију, ангажује стручно лице из друге школе.

Наставник чија оцена је оспорена или на чији је предлог утврђена закључна оцена, не може да буде члан комисије.

Када је поништен испит директор образује нову комисију у чијем саставу не могу да буду чланови комисије чији је испит поништен.

Оцена комисије је коначна.

Приговор на испите којима се завршава ниво образовања

Члан 28а

Ученик основног и средњег образовања и васпитања, његов родитељ, односно други законски заступник има право да

поднесе приговор на привремене резултате завршног испита на крају основног образовања и васпитања, завршног испита у

средњем образовању и васпитању, опште, уметничке и стручне матуре.

Приговор из става 1. овог члана подноси се школи у којој је ученик полагао испит, у року од 24 сата од објављивања привремених

резултата испита.

О приговору на привремени резултат на завршни испит на крају основног образовања и васпитања, општу матуру, као и

општеобразовне предмете на стручној и уметничкој матури, првостепена комисија одлучује у року од 24 часа од истека рока за

подношење приговора.

Ако није задовољан одлуком комисије из става 3. овог члана, ученик, његов родитељ, односно други законски заступник има

право да поднесе приговор другостепеној комисији, у року од 24 часа од пријема одлуке комисије.

Другостепена комисија одлучује о приговору из става 4. овог члана у року од 24 часа од истека рока за подношење

приговора.

О приговору на привремене резултате стручног испита на стручној матури, уметничког наставног предмета на уметничкој

матури и завршног испита у средњем образовању и васпитању, одлучује комисија у року од 48 сати од истека рока за

подношење приговора.

Ако комисија из ст. 3, 5. и 6. овог члана утврди да је приговор основан, може изменити број бодова на тесту.

Одлука комисије из ст. 5. и 6. овог члана је коначна.

Састав, начин образовања и рада комисија из ст. 3, 5. и 6. овог члана уређују се у упутству за организацију и спровођење испита

које доноси министар.

1. **ЕВИДЕНЦИЈА О ИСПИТИМА**

**Члан 29**

У Школи се води евиденција на прописаним обрасцима о испитима у складу са Законом о средњој школи и Правилником о садржају и начину вођења евиденције у средњој школи.

Евиденцију о испитима чине подаци о обављеним матурским испитима, разредним и поправним испитима, испитима ванредних ученика, допунским испитима, као и податак о називу рада који је саставни део одређеног испита.

1. **ПРЕЛАЗНЕ И ЗАВРШНЕ ОДРЕДБЕ**

**Члан 30**

Овај Правилник ступа на снагу осмог дана од дана објављивања на огласној табли.

**Члан 31**

Ступањем на снагу овог Правилника престаје да важи Правилник о испитима у ССШ „Др Радивој Увалић“ у Бачкој Паланци од 01.03.2010. дел.број: 46

Председник Школског одбора

Милан Бугарски

Правилник о испитима у ССШ „Др Радивој Увалић“ Бачка Паланка заведен је под деловодним бројем \_\_\_\_\_\_\_\_\_ од \_\_\_\_\_\_\_\_\_. године, објављен је на огласној табли Школе дана \_\_\_\_\_\_\_\_\_\_\_ године, а ступио је на снагу дана \_\_\_\_\_\_\_\_\_\_. године.

Секретар Школе

(Милош Пудар)